# AZ ELHATÁROLÁS KÉRDÉSE: A KACSKARINGÓS ETNIKAI HATÁR

Lássuk már, miért kell ebből a világosan kirajzolódó nemzeti különbözőségből nemzeti szembenállásnak kialakulnia, miért nem nemzetek egymás mellett élésének? Miért nem lehetséges az, hogy az ulsteri protestánsok mint a brit nemzet részei éljék a maguk politikai életét az ír sziget északkeleti partvidékén, az ír katolikusok pedig a maguk politikai életét az ír sziget többi részén? Ez azért nem ilyen egyszerű, mert a két embercsoport területi elhatárolódása kissé kacskaringós, s a máig is érvényben lévő első elhatárolási kísérlet, az 1922. évi erre nem volt eléggé figyelemmel. Többek között ezért {4-696.} vannak ma a két nemzetnek egymással ki nem egyenlíthető területi igényei, s innen erednek mindkét oldal irreális politikai követelései.