# {1-161.} ETIKA ÉS BÜNTETŐJOG

FEJEZETEK

- AZ ERKÖLCSI ÉS BÜNTETŐJOGI SZABÁLYOK KÜLÖNBSÉGE (1A)
- ETIKA ÉS BÜNTETŐJOG ÉRVÉNYESSÉGI VISZONYA (2A)
- A BÜNTETÉS FUNKCIÓJA (3)
- ERKÖLCS ÉS BÜNTETŐJOG KÜLÖNBSÉGE (1/B)
- ETIKA ÉS BÜNTETŐJOG ÉRVÉNYESSÉGI VISZONYA (2/B)

{1-163.} Amikor etika és büntetőjog egymáshoz való viszonyának a kérdését vetjük fel, három kialakult problémakörrel kerülünk szembe.

Az első hagyományosan kialakult vitakérdés: miben különbözik egymástól az erkölcsi és a büntetőjogi szabály; milyen megkülönböztető jegyek választják el őket egymástól?

A második vitakérdés: milyen viszonyban áll egymással az erkölcsi szabály és a büntetőjog érvényessége, milyen formában érintik egymás érvényességét, közelebbről: mi a megoldása erkölcs és büntetőjog esetleges összeütközésének?

A harmadik hagyományos vitakérdés a jogtudomány keretein belül alakult ki, és így fogalmazható meg: miben áll az a sajátos és letagadhatatlanul fokozottabb erkölcsi színezet, ami a büntetőjogot a jogrendszer egyéb ágaitól elválasztja?