# {1-295.} AZ EURÓPAI EGYENSÚLYRÓL ÉS BÉKÉRŐL1

FEJEZETEK

- I. KÖNYV • [A világháború és a jelenlegi válság okai]
- II. KÖNYV • [A válságból kivezető út]

Minden írásműnek kötelessége többé vagy kevésbé részletesen beszámolni azokról a hatásokról, melyekkel gazdagodott. E mű aránylag kevés ilyen utalást tartalmaz; ha pontosan be akarna számolni ilynémű tartozásairól, akkor könyveken – s nem is mindig tudományos könyveken – kívül előadások és baráti beszélgetések2 során nyert igen gondolatébresztő indításokra is utalnia kellene. Azokat, akiktől ilyen indításokat kapott, e pillanatban nem látszik célszerűnek felsorolnia. Egy tartozásáról azonban nem feledkezhetik meg a szerző, s ennek tesz eleget akkor, midőn e könyvet Guglielmo Ferrero 3 emlékének ajánlja.