# {4-789.} A POLITIKAI ÉS ALKOTMÁNYJOGI KIBONTAKOZÁS ÚTJA

Megmaradt fogalmazványát (MTA Kézirattár, Ms. 5110/180) – pár nappal korábban, október 28. körül leírt gondolatok felhasználásával – október 30–31-én vetette papírra Bibó István. A gépiratba tett kézírásos betoldások és javítások rendkívüli sietségre vallanak; néhány szó olvashatatlan, egy mondat értelme nem világos. Feltehető, hogy ezt a cikket, illetve ennek letisztázott változatát vittem el apám kérésére november 1-jén az Irodalmi újság szerkesztőségébe; de a másnap megjelent számba végül is nem került bele. Az elvitt példányt – eddig – nem sikerült föllelni.