# [AZ 1956 UTÁNI HELYZETRŐL]

Ez az írás Huszár Tibor és munkatársai által kezdeményezett és készített életrajzi interjúsorozat folytatása, illetve annak utolsó, Bibó István által már monológként magnóra mondott része. Noha külföldön és Magyarországon is megjelent már (Bibó István: Összegyűjtött írások, III. Bern, 1983. 925–953. old. és Huszár Tibor: Bibó István. Beszélgetések, politikai-életrajzi dokumentumok, Bp. 1989. 182–212. old.), kötetünkbe is felvettük, mivel az életrajzi emlékezés a jelenhez érkezve a magyarországi és a világhelyzet elemzésébe megy át, s ez a tény a szöveget tanulmányértékűvé teszi. A befejezetlen gondolatmenet folytatására, illetve újrakezdésére Bibó István élete utolsó hónapjaiban még egy kísérletet tett a kórházban, szintén magnós módszerrel; ez a szöveg – utolsóként – szintén olvasható kötetünkben.