# {4-683.} ÉSZAK-ÍRORSZÁG KÉRDÉSE EGY LEHETSÉGES PÁRTATLAN POLITIKAI DÖNTŐBÍRÓSÁGI DÖNTÉS FÉNYÉBEN

FEJEZETEK

- A NEMZETKÖZI ÁLLAMKÖZÖSSÉG BÉNULTSÁGA TERÜLETI VITÁK ELINTÉZÉSÉBEN
- NÉPSZAVAZÁS ÉS NEMZETKÖZI POLITIKAI DÖNTŐBÍRÁSKODÁS
- AZ ÉSZAK-ÍRORSZÁGI RENDEZÉSHEZ SZÜKSÉGES ELV, ERŐ ÉS ELJÁRÁS
- AZ ÜGYBEN JELENTŐSÉGGEL BÍRÓ TÉNYEK
- A SZEMBEN ÁLLÓ CSOPORTOK: VALLÁSOK, OSZTÁLYOK VAGY NEMZETEK?
- AZ ELHATÁROLÁS KÉRDÉSE: A KACSKARINGÓS ETNIKAI HATÁR
- A SZEMBEN ÁLLÓ ÁLLÁSPONTOK ÉSZAK-ÍRORSZÁGBAN
- A TÖBBSÉG KÉRDÉSE: MILYEN TERÜLETI EGYSÉGRE KELL VONATKOZTATNI?
- AZ ULSTERI BRITEK HIÚ ÁBRÁNDJA ÉS AZ ÍREK HIÚ ÁBRÁNDJA
- ÉSZAK-ÍRORSZÁG TERÜLETÉNEK CSÖKKENTÉSE MINT MEGOLDÁS
- A NÉPSZAVAZÁS PROBLÉMÁI
- ÉSZAK-ÍRORSZÁG TERÜLETÉNEK CSÖKKENTÉSE ÉS A KACSKARINGÓS HATÁR PROBLÉMÁJA
- KERESZTÜLVITEL, ENYHÜLÉS ÉS SEGÍTSÉG

{4-685.} Talán feltűnőnek látszik, hogy egy olyan nemzetközi vitában, mely a formai jog szerint az Egyesült Királyság belügye, s mindenképpen a nyugati világ ügye, egy ennyire távolról szóló hang próbál véleményt nyilvánítani. Ehhez egyetlen jogcíme a szólónak az, hogy nagyon régóta foglalkozik mindenféle, a saját hazájától teljesen távol álló területi elhatárolási és államalakulási viták természetével; és talán sikerült ezekből olyan általános mondanivalókat levonnia és alkalmaznia, amelyek bármilyen messziről is jönnek, talán éppen ezért nem egészen érdektelenek az ügyhöz közel állók számára sem. Kockáztatva persze azt, hogy esetleg olyan megállapításokat is fog tenni, melyeket a helyszínen mások már régen megtettek.